भाई जीवन सिंह

बाबा जीवन सिंह (मूल नाम : जैता ; 13 दिसंबर 1661 - 22 दिसंबर 1704) एक सिख सेनापति और गुरु गोबिंद सिंह के साथी थे। वे ही गुरु तेग बहादुर के कटे हुए सिर को आनंदपुर साहिब लाये थे। इस प्रकार गुरुजी के सिर को मुगलों के कब्जे में छोड़ देने बजाय सम्मानपूर्वक लाकर अंतिम संस्कार किया गया।

 प्रारंभिक जीवन 
भाई जैता का जन्म 1661 में पटना (बिहार , भारत) में हुआ था। उनके पिताजी का नाम सदा नन्द और माताजी का नाम प्रेमो था। वे पटना में पले बढ़े। वहीं उन्होंने शस्त्र चलाना एवं अन्य सैन्य प्रशिक्षण लिया। इसके अलावा उन्होने घुड़सवारी, तैरना, संगीत, और कीर्तन सीखा। जब पटना में रहने वाले सिख परिवार पंजाब लौटे तो भाई जैता और उनका परिवार रामदास गाँव में गये और भाई गुरदित्त के साथ रहने लगे जो बाबा बुद्धा के परपोते थे। भाई जैता का विवाह बीबी राज कौर से हुआ जो सुरजन सिंह की पुत्री थीं।

जब मुगलों ने सिखों के नौवें गुरु, गुरु तेग बहादुर की  दिल्ली के चांदनी चौक में हत्या कर दी तब भाई जीवन सिंह दो अन्य सिखों के साथ, भीड़ से गुरु के टुकड़े किए हुए शरीर को बरामद किया और इसे उनके पुत्र, गुरु गोबिंद सिंह के पास वापस लाये।Gandhi, S.S. (2007) History of Sikh Gurus Retold: 1606–1708 C.E. Atlantic Publishers & Dist p1109 
अंगूठाकार|गुरु तेग बहादुर सिंह का सिर, आनन्दपुर साहिब में लाने का चित्र ; चित्र में गुरु गोविन्द सिंह भी दर्शनीय हैं। (चित्र १९वीं शताब्दी का है)
तब गुरु गोविन्द सिंह ने उन सबको 'मजहबी' (श्रद्धालु) कहकर सम्मानित किया  और उच्च स्वर में सभी मजहबी सिखों के लिये ये कहा कि "रंग्रेटे गुरु के बेटे"(रंगरेट गुरु के बेटे हैं)। इसके बाद भाई जीवन सिंह के पिता ने जीवन सिंह को कहा कि मेरा सिर काटकर गुरु जी से धड़ से लगा दो और उनका सिर मेरे धड़ पर। भाई जीवन सिंह ने अपने पिता की इच्छा का सम्मान करते हुए गुरु तेग बहादुर के सिर को दिल्ली से आनन्दपुर साहिब के गोविन्द राय में ले आये।Gandhi, S.S. (2007) History of Sikh Gurus Retold: 1606–1708 C.E. Atlantic Publishers & Dist p1109 

 युद्ध और मृत्यु का वरण 
जब आनन्दपुर साहब को खाली किया जा रहा था तब गुरु जीवन सिंह गुरु जी के साथ ही थे।  उन्होंने भंगानी, नादौन, आनन्दपुर साहिब, बजरुर निर्मोहगढ़ का युद्ध लड़ा। 

भाई जीवन सिंह ने अपने महान ग्रन्थ श्री गुर कथा में गुरु गोविन्द सिंह के दुखों के बारे में लिखा।

भाई जीवन सिंह का देहान्त 1704 या 1705 में हुआ। चमकौर के गुरुद्वारा शहीद बुर्ज साहिब में उनकी समाधि बनाकर उन्हें सम्मानित किया गया है।

 इन्हें भी देखें 

 सिखों का बलिदान
 शहीद

 बाहरी कड़ियाँ 
 भारतीय डाक विभाग द्वारा जारी टिकट

सन्दर्भ

श्रेणी:भारतीय सेनापति